РЕПУБЛИКА СРБИЈА

НАРОДНА СКУПШТИНА

Одбор за рад, социјална питања,

друштвену укљученост и смањење сиромаштва

17 Број: 011-2338/22

7. новембар 2022. године

Б е о г р а д

НАРОДНА СКУПШТИНА

Одбор за рад, социјална питања, друштвену укљученост и смањење сиромаштва, на седници одржаној 7. новембра 2022. године, размотрио је [ПРЕДЛОГ ЗАКОНА О](http://www.parlament.rs/upload/archive/files/cir/pdf/predlozi_zakona/3796-14.pdf) **ДОПУНИ ЗАКОНА О ПЕНЗИЈСКОМ И ИНВАЛИДСКОМ ОСИГУРАЊУ, у начелу,** који је поднела Влада.

Седници је присуствовао Зоран Милошевић, в.д. помоћника министра за рад, запошљавање, борачка и социјална питања.

На основу члана 156. став 3. Пословника Народне скупштине, Одбор за рад, социјална питања, друштвену укљученост и смањење сиромаштва подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о допуни Закона о пензијском и инвалидском осигурању, у начелу, који је поднела Влада.

За известиоца Одбора на седници Народне скупштине, одређенa је Сандра Божић, председник Одбора.

ПРЕДСЕДНИК

Сандра Божић